Source: http://docplayer.fi/219660-Etela-savon-1-vaihemaakuntakaava.html
Timestamp: 2016-10-23 14:31:23+00:00
Document Index: 23264229

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐Etelä-Savon 1. vaihemaakuntakaava
Download "Etelä-Savon 1. vaihemaakuntakaava"
Antti Mauno Aho
1 Etelä-Savon 1. vaihemaakuntakaava2 3 ESIPUHE Etelä-Savon maakuntaliiton virasto on saanut valmiiksi ensimmäisen vaihemaakuntakaavansa, tuulivoimamaakuntakaavan. Vuonna 2009 valmistunutta kokonaismaakuntakaavaa täydennetään tarpeen mukaan eri asia- ja aluekokonaisuuksien osalta juuri vaihemaakuntakaavoilla. Uutena maakunnallisen aluesuunnittelun painopistealueena on ollut ilmasto, energia ja luonnonvarat. Tuulivoimamaakuntakaavoitus on esimerkkinä uuden painopisteen mukaisista maakuntakaavoitustarpeista. Tuulipotentiaali keskittyy Etelä-Savossa pääasiassa suurten järvien ympäristöihin, joilla on omat ympäristöarvonsa ja jotka ovat myös vapaa-ajan asutuksen ja matkailun ydinaluetta. Tämän vuoksi vaihemaakuntakaavan laadinnassa on korostunut erityisesti kahden osin ristiriitaisen valtakunnallisen alueiden käyttö tavoitteen yhteensovittaminen tuulivoiman edistämistavoite kontra järviluonnon, maiseman ja kulttuuriperinnön vaalimistavoite (Vat-Vuoksi). Tuulivoimamaakuntakaavoitushanke on herättänyt poikkeuksellisen vilkasta keskustelua ja lehtikirjoittelua kaavan valmisteluvaiheessa. Tämä on ollut pelkästään hyvä asia. Vilkas keskustelu on ollut myös perusteltua, onhan kysymys merkittävästä ja ennen kaikkea maisemassa näkyvästä ja sitä muuttavasta rakentamisesta. Runsas palaute ja vilkas keskustelu asian tiimoilta ovat osaltaan auttaneet virastoa lopullisen kaavaehdotuksen työstämisessä. Kiitos kaikille osallisille. Lopullisen kaavaehdotuksen työstämistä on osaltaan helpottanut myös maakuntavaltuuston hyväksymä maakuntastrategian energiapoliittinen linjaus. Sen mukaan Etelä-Savossa uusiutuvista energialähteistä erityisesti puupohjaisen energian tuotannon kehittäminen ja lisääminen on maakunnan runsaiden metsävarojen vuoksi keskeisin tavoite. Tuulivoima on muuta sähköntuotantoa täydentävä energiamuoto, joka toteutetaan maakunnan järvimaiseman arvot turvaten. Maakuntakaavan laatiminen on aina työläs prosessi ja Etelä-Savon tuulivoimamaakuntakaavan laatiminen (vireillepanopäätös ) on ollut jopa työläämpi kuin etukäteen ennakoitiin. Kaavoitusprosessissa pyrittiin löytämään maakunnasta tuulivoiman suurtuotantoon parhaiten soveltuvat ja vähiten haitalliset alueet, mikä osoittautui osin haasteelliseksi tehtäväksi harvaan mutta kauttaaltaan asutussa Etelä-Savossakin. Lopputulokseen olemme kuitenkin ainakin maakuntaliiton virastossa tyytyväisiä. Jatkossa on syytä entisestään panostaa tiedottamiseen. Julkiselle keskustelulle on hyvä varata riittävästi aikaa jo kaavoituksen alkuvaiheessa. Mikkelissä Jarmo Vauhkonen Aluesuunnittelujohtaja4 Etelä-Savon 1. vaihemaakuntakaava 4 SISÄLTÖ TIIVISTELMÄ JOHDANTO Maankäyttö- ja rakennuslain mukainen suunnittelujärjestelmä Maakuntakaavan sisältö ja alue Hieman tuulivoimaloista MAAKUNTAKAAVAN TAVOITTEET Valtakunnalliset alueidenkäyttötavoitteet Maakunnan ja alueen kuntien tavoitteet Valtakunnalliset ja alueelliset energiatavoitteet MAAKUNTAKAAVAN LÄHTÖKOHDAT Tuulisuus ja korkeusolosuhteet Sähköverkko Väestö ja rakennettu ympäristö Lentoturvallisuus Puolustusvoimien toiminnot, tutkajärjestelmät ja viestiliikenne Linnusto ja eläimistö Suojelualueet ja Natura-alueet Kulttuuriympäristöt ja maisema KAAVARATKAISU Tehdyt selvitykset ja valinnat Kaavoitusratkaisun kuvaus Maakuntakaavamerkinnät ja määräykset VAIKUTUSTEN ARVIOINTI Vaikutukset valtakunnallisiin ja maakunnallisiin alueidenkäyttötavoitteisiin Vaikutukset Natura-2000-ohjelman alueisiin Maakuntakaavan vaikutukset Vaikutukset ihmisten elinoloihin ja elinympäristöön Vaikutukset maa- ja kallioperään, veteen, ilmaan ja ilmastoon... 355 Etelä-Savon 1. vaihemaakuntakaava Vaikutukset kasvi- ja eläinlajeihin, luonnon monimuotoisuuteen ja luonnonvaroihin Vaikutukset alue- ja yhdyskuntarakenteeseen, yhdyskunta- ja energiatalouteen sekä liikenteeseen Vaikutukset kaupunkikuvaan, maisemaan, kulttuuriperintöön ja rakennettuun ympäristöön Taloudelliset vaikutukset Vaikutukset maakunnan ulkopuolelle MAAKUNTAKAAVAN TOTEUTUS JA SEURANTA Maakuntakaavan rooli tuulivoimaa suunniteltaessa ja oikeusvaikutukset Maakuntakaavaratkaisun toteutumisen seuranta OSALLISTUMINEN JA VUOROVAIKUTUS KAAVAN LAADINNASSA Liitetaulukko. Maakuntakaavan selvityksissä tutkitut alueet ja niiden soveltuminen tuulivoima-alueiksi6 Etelä-Savon 1. vaihemaakuntakaava 6 TIIVISTELMÄ Etelä-Savon voimassa olevaa maakuntakaavaa täydennetään tuulivoima-alueeksi soveltuvien alueiden osalta. Suomi on sitoutunut uusiutuvien energialähteiden käytön nostamiseen. Tavoitetta tukemaan on suunniteltu syöttötariffijärjestelmä, jossa valtio tukee uusiutuvan energiantuotantoa ns. takuuhintajärjestelmällä. Valtakunnallisissa alueidenkäyttötavoitteissa on asetettu tavoitteeksi osoittaa maakuntakaavoissa tuulivoimatuotantoon parhaiten soveltuvat alueet. Tavoitteissa edellytetään, että tämä toteutetaan ensisijaisesti keskitetysti useamman voimalan yksiköittäin. Etelä-Savossa uusiutuvista energialähteistä erityisesti puupohjaisen energian tuotannon kehittäminen ja lisääminen on maakunnanrunsaiden metsävarojen vuoksi keskeisin tavoite. Tuulivoima on muuta sähköntuotantoa täydentävä energiamuoto, joka toteutetaan maakunnan järvimaiseman arvot turvaten. Maakuntaliiton tavoite tuulivoimamaakuntakaavalle oli selvittää kaavaprosessissa maakuntakaavatasolla yleiset edellytykset suurten tuulivoima-alueiden sijoittumiselle ja osoittaa kaavakartalla selvitysten perusteella havaitut tuulivoimatuotantoon parhaiten soveltuvat alueet siten, että mm. Itä-Suomen bioenergiaohjelmassa asetetut tavoitteet täyttyvät. Tuulivoimamaakuntakaavoitusta varten Etelä-Savon maakuntaliitto toteutti vuosien aikana yhdessä Etelä-Karjalan, Pohjois-Karjalan, Pohjois-Savon, Kainuun ja Keski-Suomen liittojen kanssa selvitystyön. Tätä selvitystyötä on täydennetty ja tarkennettu kaavaprosessin yhteydessä tehdyillä selvityksillä ja kohdekohtaisilla tarkasteluilla. Tarkastelujen lähtökohtana on ollut Ilmatieteenlaitoksen tuuliatlaksen mukaisten tuulipotentiaalisten alueiden analysointi. Analysoinnissa on tarkasteltu tuulipotentiaalisia alueita suhteessa rakennettuun ympäristöön, sähköverkkoon, luonnonympäristön erityisarvoihin, linnustoon, maiseman erityispiirteisiin sekä lentoturvallisuuteen. Tarkastelussa on hyödynnetty olemassa olevia aineistoja, valtakunnallisten ja maakunnallisten maisemaalueiden tarkistusinventointia sekä kaavaa varten teetettyjä selvityksiä, kuten linnustoselvitystä ja visualisointiselvitystä. Aluekohtainen tarkastelu on koottu erilliseksi taustaselvitykseksi. Tämän lisäksi on laadittu näkemäanalyysi, jossa on tarkasteltu teoreettisesti tuulivoima-alueiden maisemamuutoksia. Selvitysten mukaan tuulipotentiaali keskittyy Etelä-Savossa pääasiassa suurten järvien ympäristöihin. Tämän vuoksi vaihemaakuntakaavan laadinnassa on korostunut erityisesti kahden osin ristiriitaisen valtakunnallisen alueiden käyttö tavoitteen yhteensovittaminen tuulivoiman edistämistavoite kontra järviluonnon, maiseman ja kulttuuriperinnön vaalimistavoite (VAT-Vuoksi). Tuuliatlaksen perusteella tuulipotentiaalia olisi koko Vuoksen vesistöalueen alueella, mutta maakuntavaltuuston hyväksymän maakuntastrategian mukaisesti vaihemaakuntakaavaratkaisussa on lähdetty siitä, että tuulivoimatuotantoa ei ohjata keskeisimmille vesistömaiseman kannalta merkittäville alueille. Valtakunnalliset ja maakunnalliset kulttuuriympäristöt ja maisema-alueet, luonnonsuojelualueet sekä matkailualueet on myös huomioitu tuulivoimakokonaisuutta ohjattaessa. Etelä-Savon 1. vaihemaakuntakaavassa täytetään em. tuulivoiman edistämistavoite osoittamalla kaavassa 10 maakunnallista tuulivoimaloiden aluetta. Yhtä aluetta lukuun ottamatta alueet sijoittuvat Vuoksen vesistöalueelle. Maakuntakaavan yleismääräyksellä7 Etelä-Savon 1. vaihemaakuntakaava 7 ohjataan kaikkea teollisen kokoluokan tuulivoiman suunnittelua maakunnassa osoittamalla tuulivoimasuunnittelun kieltoalueet ja jatkosuunnittelun ohjeistus. Maakuntakaavan tuulivoimaloiden alue-merkintää ei voida suoraan katsoa tuulivoimalan rakennusluvan perustaksi vaan alueelle on aina ensin tehtävä tarkempi suunnitelma. Maakuntakaavassa osoitetun maakunnallisen tuulivoima-alueen rajaus täsmentyy kuntien yleiskaavoin sillä maakuntakaava on ohjeena laadittaessa ja muutettaessa yleiskaavaa ja asemakaavaa sekä ryhdyttäessä muutoin toimenpiteisiin alueiden käytön järjestämiseksi. Tässä maakuntakaavassa on maakunnallisen tuulivoima-alueen kooksi määritelty seitsemän suurvoimalan muodostama kokonaisuus. Tätä pienemmät tuulivoimaalueet eivät edellytä maakuntakaavamerkintää, ts. kunnat voivat yleiskaavalla tutkia ja osoittaa tätä pienempiä tuulivoima-alueita myös muualla kunnan alueella.8 Etelä-Savon 1. vaihemaakuntakaava 8 1. JOHDANTO 1.1 Maankäyttö- ja rakennuslain mukainen suunnittelujärjestelmä Maakunnan kehittäminen ja suunnittelu perustuvat maakuntasuunnitelmaan, joka on strateginen kehittämissuunnitelma. Maakuntasuunnitelman tavoitteet täsmentyvät maakuntaohjelmassa, jossa esitetään keskeiset toimenpiteet ja hankkeet maakunnan strategialinjausten toteuttamiseksi. Maakuntakaavassa esitetään strategioiden toteuttamisen mahdolliset alueidenkäyttötarpeet. Etelä-Savon maakuntasuunnitelma, Uusiutuva Etelä-Savo maakuntastrategia, ulottuu vuoteen Sen vahvisti maakuntavaltuusto marraskuussa Valtuustokausittain laadittava Etelä-Savon maakuntaohjelma ohjaa maakunnan kehittämistoimia. Etelä-Savon maakuntaohjelman valmistelu on käynnissä ja maakuntavaltuuston on tarkoitus hyväksyä uusi maakuntaohjelma keväällä Maakuntaohjelman rahoitustarpeet esitetään vuosittain tehtävässä toteuttamissuunnitelmassa (TOTSU). Maakunnallinen suunnittelujärjestelmä Maakuntakaava on yleispiirteinen maankäytön suunnitelma, joka kattaa usean kunnan alueen. Siinä esitetään alueidenkäytön ja yhdyskuntarakenteen periaatteet ja osoitetaan maakunnan kehittämisen kannalta tarpeellisia alueita. Maakuntakaavan laatii maakunnan kuntien muodostama kuntayhtymä, Etelä-Savossa Etelä-Savon maakuntaliitto. Maakuntakaavan aikatähtäys on vuotta ja se on kuntien yhteisen yleiskaavan ohella ainoa kaava, joka saa lainvoiman ympäristöministeriön vahvistamana. Maakuntakaava on ohjeena laadittaessa ja muutettaessa kuntien laatimia kaavoja eli yleis- ja asemakaavoja. Siinä välitetään myös valtioneuvoston antamat valtakunnalliset alueidenkäyttötavoitteet kuntakaavoitukseen, ja sovitetaan ne yhteen maakunnan omien maankäyttötavoitteiden kanssa. Viranomaisten on suunnitellessaan alueiden käyttöä koskevia toimenpiteitä ja päättäessään niiden toteuttamisesta otettava maakuntakaava huomioon, pyrittävä edistämään maakuntakaavan toteutumista ja katsottava, ettei toimenpiteillä vaikeuteta kaavan toteutumista.9 Etelä-Savon 1. vaihemaakuntakaava 9 Maakuntakaava esitetään kartalla. Kaavaan kuuluvat myös kaavamerkinnät ja - määräykset. Maakuntakaavaan liittyy selostus, jossa esitetään kaavan tavoitteiden, eri vaihtoehtojen ja niiden vaikutusten sekä ratkaisujen perusteiden arvioimiseksi tarpeelliset tiedot. Maankäyttö- ja rakennusasetuksen 10 :ssä on lueteltu yksityiskohtaisesti ne asiat, jotka kaavaselostuksessa on esitettävä. Etelä-Savossa on voimassa ympäristöministeriön vahvistama Etelä-Savon maakuntakaava. Maankäyttö- ja rakennuslain mukainen suunnittelujärjestelmä 1.2 Maakuntakaavan sisältö ja alue Laadittavasta maakuntakaavasta käytetään nimitystä Etelä-Savon 1. vaihemaakuntakaava. Tässä vaihemaakuntakaavassa täydennetään Etelä-Savon voimassaolevaa maakuntakaavaa tuulivoimatuotantoon soveltuvien alueiden osalta. Kaavan suunnittelualueena on koko Etelä-Savon maakunnan alue lukuun ottamatta Mikkelin kaupunkiin vuoden 2013 alusta Etelä-Karjalan maakunnasta liitettyä entisen Suomenniemen kunnan aluetta. Kaava-alueeseen kuuluu kolme kaupunkia ja 11 kuntaa, jotka ovat: Mikkeli, Pieksämäki, Savonlinna, Enonkoski, Heinävesi, Hirvensalmi, Joroinen, Juva, Kangasniemi, Mäntyharju, Pertunmaa, Puumala, Rantasalmi ja Sulkava. Kaavan vaikutusalue saattaa ulottua maakunnan rajojen ulkopuolelle.10 Etelä-Savon 1. vaihemaakuntakaava 10 Etelä-Savon 1. vaihemaakuntakaavan suunnittelualue on osoitettu kartassa vihreällä. Kaavan suunnittelualueena on koko Etelä-Savon maakunnan alue lukuun ottamatta Mikkelin kaupunkiin vuoden 2013 alusta Etelä-Karjalan maakunnasta liitettyä entisen Suomenniemen kunnan aluetta. 1.3 Hieman tuulivoimaloista Tuulivoima on tuulen eli ilman virtauksen liike-energian muuntamista tuuliturbiineilla sähköenergiaksi. Usein tuuliturbiinista puhuttaessa tarkoitetaan koko tuulivoimalaitosta, johon kuuluu muun muassa roottori (napa ja lavat/siivet), konehuone, masto ja perustukset. Tuulipuistoksi kutsutaan aluetta, jolla on useita toisiinsa liitettyjä tuulivoimaloita, ja jotka kytkeytyvät yhtenä kokonaisuutena sähköverkkoon. Tuulipuistossa on tärkeää, että turbiinit sijoitetaan riittävän kauaksi toisistaan (5 x potkurin pyörimiskehän halkaisija), etteivät turbiinit vaikuta toistensa tehoon. Tuulivoimalan kokoa voidaan kuvata nimellisteholla, pyyhkäisypinta-alalla, potkurin halkaisijalla, vuosituotolla, napakorkeudella tai painolla. Useimmiten tuulivoimaloiden koosta puhuttaessa, puhutaan nimellistehosta. Nimellisteho on tuulivoimalalle määritelty suurin teho. Tuulivoimalan tuotto on kuitenkin suoraan verrannollinen pyyhkäisypinta-alaan. Tuotto paranee myös napakorkeuden kasvaessa.11 Etelä-Savon 1. vaihemaakuntakaava 11 Tuulivoimaloiden koko on kasvanut moninkertaiseksi viimeisen 25 vuoden aikana. Kun vuonna 1981 tuulivoimalan potkurin halkaisija oli 15 m, se on kasvanut vuoteen 2009 mennessä 6,7 -kertaiseksi. Uusien 5 MW:n koelaitosten potkurin halkaisija on jopa 130 metriä. Tornin korkeuttakin on kasvatettu 22 metristä sataan metriin, Euroopassa rakennetaan jo 130 metrin korkuisia torneja. Teho on kasvanut samalla 55 kilowatista 3000, jopa 5000 kilowattiin. Koska hyötysuhde on kasvanut parantuneen aerodynamiikan ansiosta ja tuulisuus parantunut korkeamman tornin ansiosta, vuosituotto on yli sata kertaistunut tänä aikana. Tässä maakuntakaavassa käsitellään ns. teollisen kokoluokan tuulivoimaloiden suunnittelua maakunnassa. Teollisen kokoluokan tuulivoimalla tässä kaavassa tarkoitetaan >=1 MW:n voimaloita. Kaavaa varten laadituissa selvityksissä on tarkasteltu 3 MW:n voimalakokoa, jonka napakorkeus on 120 m ja kokonaiskorkeus n. 180 m. Maakuntakaavalla ohjataan teollisen kokoluokan tuulivoiman suunnittelua maakunnassa.12 Etelä-Savon 1. vaihemaakuntakaava MAAKUNTAKAAVAN TAVOITTEET 2.1 Valtakunnalliset alueidenkäyttötavoitteet Valtioneuvoston päättämät valtakunnalliset alueidenkäyttötavoitteet on jaettu yleis- ja erityistavoitteisiin. Yleistavoitteet ovat luonteeltaan alueidenkäyttöä ja alueidenkäytön suunnittelua koskevia periaatteellisia linjauksia. Ne tulee ottaa huomioon yleispiirteisessä kaavoituksessa kuten maakunta- ja yleiskaavoissa. Erityistavoitteet ovat alueidenkäyttöä ja sen suunnittelua koskevia sitovia velvoitteita. Ne koskevat kaikkea kaavoitusta. Huomattava osa tavoitteista koskee vain maakuntakaavoitusta. Tällöin tavoitteet otetaan kuntakaavoituksessa huomioon maakuntakaavojen välityksellä. Maakuntakaavassa valtakunnalliset alueidenkäyttötavoitteet sovitetaan yhteen maakunnallisten tavoitteiden kanssa. Valtakunnallisissa alueidenkäyttötavoitteissa on energiahuoltoa koskeva yleistavoite, jota sovelletaan yleispiirteiseen kaavoitukseen: Alueidenkäytössä turvataan energiahuollon valtakunnalliset tarpeet ja edistetään uusiutuvien energialähteiden hyödyntämismahdollisuuksia. Tuulivoimarakentamisen osalta valtakunnallisissa alueidenkäyttötavoitteissa määrätään, että maakuntakaavoituksessa on osoitettava tuulivoiman hyödyntämiseen parhaiten soveltuvat alueet. Tätä täsmennetään lisäksi ohjaamalla suunnittelua siten, että tuulivoimalat on sijoitettava ensisijaisesti keskitetysti useamman voimalan yksiköihin. Lisäksi energiahuoltoa koskevassa erityistavoitteessa määritellään yhteys- ja energiaverkostojen suunnittelussa huomioitavat seikat: Edellä mainittuja yhteys- ja energia verkostoja koskevassa alueidenkäytössä ja alueidenkäytön suunnittelussa on otettava huomioon ympäröivä maankäyttö ja lähiympäristö, erityisesti asutus, arvokkaat luontoja kulttuurikohteet ja alueet sekä maiseman erityispiirteet. Valtakunnallisten alueidenkäyttötavoitteiden mukaan on suunnittelussa huomioitava maanpuolustuksen ja rajavalvonnan tarpeet ja turvattava riittävät alueelliset edellytykset varuskunnille, ampuma- ja harjoitusalueille, varikkotoiminnalle sekä muille maanpuolustuksen ja rajavalvonnan toimintamahdollisuuksille. Lentoliikenteen osalta valtakunnallisissa alueidenkäyttötavoitteissa määrätään, että lentoasemien ympäristön maankäytössä tulee ottaa huomioon lentoliikenteen turvallisuuteen liittyvät tekijät, erityisesti lentoesteiden korkeusrajoitukset, sekä lentomelun aiheuttamat rajoitukset. Valtakunnallisten alueidenkäyttötavoitteiden mukaan alueidenkäytöllä edistetään Vuoksen vesistöalueen säilymistä luonto- ja kulttuuriarvojen kannalta erityisen merkittävinä aluekokonaisuutena. Valtakunnallisissa alueidenkäyttötavoitteiden mukaisesti edelleen todetaan, että Vuoksen vesistöalueella ohjataan matkailua, vesistöjen virkistyskäyttöä ja vesiliikennettä sekä rakentamista ja muuta maankäyttöä siten, että järviluonnon, maiseman ja kulttuuriperinnön erityispiirteet säilyvät. Etelä-Savon ympäristökeskuksen vetämänä on Vuoksen vesistöalueen ympäristökeskusten ja maakuntaliittojen yhteistyönä valmistunut selvitys valtakunnallisten alueidenkäyttötavoitteiden huomioimisesta Vuoksen vesistöalueella (VATVuoksi, valtakunnalliset alueidenkäyttötavoitteet Vuoksen ve-13 Etelä-Savon 1. vaihemaakuntakaava 13 sistöalueella. Etelä-Savon ympäristökeskuksen raportteja 4/2007). Selvityksessä on hahmoteltu Vuoksen vesistöalueen erityispiirteitä ja pohdittu niiden huomioon ottamista mm. maakuntakaavan laadinnassa. Tässä vaihemaakuntakaavassa täydennetään Etelä-Savon voimassaolevaa maakuntakaavaa tuulivoimatuotantoon soveltuvien alueiden osalta. Voimassa olevan maakuntakaavan laadinnan yhteydessä on toteutettu valtakunnallisten ja maakunnallisten alueidenkäyttötavoitteiden yhteensovittamista hyvin laajasti. Tämän vuoksi muut valtakunnalliset alueidenkäyttötavoitteet tulevat huomioitua tässä kaavaprosessissa, kun tuulivoimaalueet yhteen sovitetaan voimassaolevan maakuntakaavan kokonaisuuteen. 2.2 Maakunnan ja alueen kuntien tavoitteet Maakuntaliiton tavoitteena on selvittää kaavaprosessissa maakuntakaavatasolla yleiset edellytykset tuulivoiman sijoittamiselle ja osoittaa kaavakartalla selvitysten perusteella havaitut tuulivoima-alueiksi parhaiten soveltuvat alueet. Selvityksissä tarkastellaan tuulivoimaloiden sijoittumismahdollisuuksia teknis-taloudellisten edellytysten sekä tuulivoima-alueiden rakentamista rajoittavien tekijöiden näkökulmasta. Etelä-Savon maakuntastrategiassa on linjattu, että uusiutuvista energialähteistä erityisesti puupohjaisen energiatuotannon kehittäminen ja lisääminen on maakunnan runsaiden metsävarojen vuoksi keskeinen tavoite ja että Etelä-Savossa tuulivoima on metsäenergiatuotantoa tukeva energiamuoto, joka toteutetaan maakunnan järvimaiseman arvot turvaten. Osassa alueen kuntia on maakuntakaavaprosessin aikana vireillä kaavoja ja hankkeita, joissa suunnitellaan tuulivoimaa. Tiedossa olevat hankkeet ja kaavat yhteen sovitetaan maakuntakaavaa varten laadittujen selvitysten kanssa. Etelä- ja Pohjois-Savon yhteinen ilmasto-ohjelma (Savon ilmasto-ohjelma 2025) valmistui keväällä Ilmasto-ohjelman tavoitteena on edistää tuuli- ja aurinkoenergian sekä maa- ja ilmalämmön käyttöä. Tuulivoiman rakentamista edistetään kaavoitustyöllä. 2.3 Valtakunnalliset ja alueelliset energiatavoitteet Suomen pitkän aikavälin ilmasto- ja energiastrategian (VN 2008) päivitystyö on valmistunut ja sillä varmistetaan, että Suomi saavuttaa vuodelle 2020 asetetut energia- ja ilmastotavoitteet (TEM 2013). Energiaomavaraisuus nousee 36 %:iin Energian loppukulutus 310 TWh (kun se vuonna 2010 oli 405 TWh) Sähkönkulutuksen osuus 94 TWh (kun se vuonna 2010 oli 87,7 TWh) Uusiutuvan osuus oltava 38 % loppukulutuksesta 2020 o Uusiutuvan energian käyttöä lisättävä voimakkaasti o Metsähakkeen osuus sähkön ja lämmön tuotannossa 25 TWh o Turpeen energiankäyttö vähenee kolmanneksella viime vuosien keskitasosta (23 TWh) o Tuulivoiman osuus 9 TWh vuonna 2025 o Biopolttoaineiden osuus liikenteen polttoaineista 20 %14 Etelä-Savon 1. vaihemaakuntakaava 14 Etelä-Savossa primäärienergian kulutus vuonna 2010 oli n. 2 % valtakunnallisesta kulutuksesta eli yhteensä 8,6 TWh. Tästä uusiutuvilla energialähteillä tuotettiin 43 % ja maakunnan omavaraisuusaste oli 49 %. Primäärienergian kulutus Etelä-Savossa vuonna 2010 (lähde:itä-suomen energiatilastointi 2010). Sähkön tuotannon ja käytön tiedot vuodelta 2011 selviävät oheisesta taulukosta. Sähkön osalta Etelä-Savon omavaraisuusaste on 26 %, kun se koko Suomessa on 86 %. Sähkön tuotanto ja käyttö 2011 (GWh). Etelä-Savon osalta kaikessa energiantuotannossa on siis jo saavutettu ja ylitetty uusiutuvan kokonaisenergiatuotannon valtakunnalliset tavoitteet, mutta sähköntuotannon omavaraisuudessa maakunta on hyvin vaatimattomalla tasolla.15 Etelä-Savon 1. vaihemaakuntakaava 15 Etelä-Savon maakunnan energiatavoitteet on kirjattu yhdessä neljän muun itäisen maakunnan eli Etelä-Karjalan, Kainuun, Pohjois-Karjalan ja Pohjois-Savon yhteiseen Itä- Suomen bioenergiaohjelmaan (ISBEO 2020). Ohjelmaan on kirjattu mm. seuraavat tavoitteet: Energiansäästön tavoite Itä-Suomessa on 10 % (7 TWh) vuoteen 2020 mennessä Uusiutuvan energian osuus loppuenergiankulutuksesta 78 %, omavaraisuusaste 83 % Kansallisesti on lähdetty siitä, että tuulivoimalla tuotetaan noin 3 % loppuenergian kulutuksesta (9 TWh). Itä-Suomessa lähdetään tuulivoimainvestointien osalta tällä hetkellä lähes nollatilanteesta. Tämän vuoksi on Itä-Suomen bioenergiaohjelmassa asetettu tavoitteeksi, että vuoteen 2020 mennessä 1 % alueen loppuenergian kulutuksesta eli noin 500 GWh on tuulivoimaa. Ko. tavoite (laskettu 3 MW:n voimalan vuosituotolla, joka on MWh, kun huipun-käyttöaika h/a) voidaan hahmottaa voimaloiden määränä, siten, että tavoite voitaisiin Itä-Suomessa saavuttaa n. 70 tuulivoimalalla. Valtakunnallinen tavoite 3 % kokonaisenergiasta voitaisiin saavuttaa Itä-Suomessa n. 280 tuulivoimalalla ja tavoite 6 %:n kattamisesta sähkönkulutuksesta n. 120 voimalalla. Itä-Suomen maakuntaliitoissa on samaan aikaan Etelä-Savon vaihemaakuntakaavan kanssa vireillä tuulivoimaa käsitteleviä maakuntakaavoja, joissa osoitetaan tuulivoimatuotantoon soveltuvia alueita, seuraavasti: Pohjois-Savo, ehdotusvaihe 6/2013, potentiaali max. 240 voimalaa Pohjois-Karjala, ehdotusvaihe 6/2013, potentiaali max. 299 voimalaa Kainuu, kaavoitus käynnistymässä Etelä-Karjala, kaavoitus käynnistymässä16 Etelä-Savon 1. vaihemaakuntakaava MAAKUNTAKAAVAN LÄHTÖKOHDAT 3.1 Tuulisuus ja korkeusolosuhteet Ilmatieteen laitos julkisti koko Suomen kattavan tuuliatlaksen, tuulienergiakartaston Tuuliatlaksessa on tarkasteltu Suomen tuuliolosuhteita eri korkeuksilta 50 metristä 400 metriin kautta koko maan 2,5 x 2,5 neliökilometrin alueilta. Tuulienergiakartaston pohjana on numeerinen säämalli. Säämallilla on simuloitu 72 kuukauden todelliset säätilanteet. Simuloidut kuukaudet on valittu tarkastelemalla Suomen tuulioloja viimeisten 50 vuoden ajalta. Vuosina tuulioloissa ei ole ollut merkittäviä muutoksia. Tuuliatlas edustaa siis mahdollisimman hyvin aikavälin keskimääräisiä tuulioloja. Tuuliatlaksen mukaan Etelä-Savon vuoden keskituulennopeus 100 metrin korkeudessa vaihtelee 5,5-7,2 m/s välillä. 150 metrin korkeudessa maakunnan keskituulennopeudet ovat puolestaan 6,3-7,7 m/s välillä. Tuuliatlaksen osoittamat Etelä-Savon tuulisimmat alueet. Etelä-Savo on yleisesti ottaen pinnanmuodoiltaan suhteellisen tasaista maata, mutta lähemmin tarkasteltuna maisema on varsin vaihtelevaa ja epätasaista. Kohoumat ja painanteet liittyvät toisiinsa niin, ettei väliin jää laajoja tasaisia aloja. Alueen pohjoisosissa tämä on selvempää ja luode-kaakkosuuntaista. Eteläosissa maakuntaa selänteet ovat pääosin pohjois-eteläsuuntaisia erillisiä kohoumia, mikä tekee maisemasta vaihtelevaa.17 Etelä-Savon 1. vaihemaakuntakaava 17 Etelä-Savon absoluuttinen korkeus merenpinnasta vaihtelee metrin välillä. Alueen maanpinnan taso nousee loivasti etelästä ja kaakosta pohjoiseen ja luoteeseen päin. Tämä on havaittavissa myös järvien pintojen korkeuksissa: Saimaan pinta on n. 76 m merenpinnasta, Puulan n. 95 m ja Pieksäjärven n. 119 m. Maakunnan korkeusolosuhteet vaihtelevat maakunnan sisällä melko paljon. Suhteellisia korkeusvaihteluita on analysoitu oheisessa kuvassa. Suhteellisesti pienimmät paikalliset korkeusvaihtelut maakunnassa ovat Puruveden ympäristössä sekä Pertunmaan, Mäntyharjun, Ristiinan, Mikkelin, Pieksämäen, Juvan pohjoisosien ja Joroisten etelä- ja itäosien muodostamalla alueella. Suurimmat suhteelliset korkeusvaihtelut sijoittuvat puolestaan Enonkosken, Heinäveden ja Savonrannan alueille sekä Juvan eteläosan, Puumalan ja Anttolan alueille. Yksittäisiä ympäröivästä maastosta erottuvia mäkiä on jonkin verran eri puolilla maakuntaa. Korkeusolosuhteet Etelä-Savossa. Kartassa on analysoitu maaston korkeuseroja yleistämällä maanmittauslaitoksen korkeusmallin raakadatan koordinaattiaineisto samaan 2,5*2,5 km ruutujakoon, mitä on käytetty myös tuuliatlaksessa. 3.2 Sähköverkko Etelä-Savon maakunnan alueella toimii kantaverkkoyhtiönä Fingrid Oyj. Merkittävin alueellinen verkkoyhtiö on Suur-Savon Sähkö -konsernin sähkönjakeluverkosta vastaava Järvi-Suomen energia Oy, jonka toimialue käsittää kokonaan tai lähes kokonaan Enonkosken, Hirvensalmen, Juvan, Kangasniemen, Kerimäen, Mikkelin, Mäntyharjun, Pertunmaan, Puumalan, Rantasalmen, Savonlinnan ja Sulkavan kuntien alueet. Tämän li-18 Etelä-Savon 1. vaihemaakuntakaava 18 säksi verkkoyhtiöinä toimivat Parikkalan Valo Oy pääosassa Punkaharjua, PKSsähkönsiirto Oy Heinävedellä, Savon Voima Verkko Oy pääosassa Pieksämäkeä sekä Liikelaitos Joroisten energialaitos pääosassa Joroisten kuntaa. Lisäksi Mikkelin keskustaajaman alueella verkkoyhtiönä toimii ESE-verkko Oy. Etelä-Savossa on suurjännitelinjoja kaikkiaan noin 1190 km, josta 110kV:n linjoja on 990 km. Maanpäällistä sähkönjakeluverkkoa maakunnassa on kaikkiaan noin 8100 km. Voimalinjojen sähköntuotannon vastaanottokyky vaihtelee voimalinjoittain. Sähköverkko Etelä-Savossa. 3.3 Väestö ja rakennettu ympäristö Etelä-Savon asukasluku oli vuoden 2012 lopussa henkeä. Väestöstä asui vuoden 2012 lopussa taajamissa 70,1%. Taajamat käsittävät n. 2 % koko maakunnan pintaalasta. Ympärivuotisesti asuttua maakunnan maapinta-alasta on YKR-ruutuaineiston perusteella 55 % ja asumatonta 45 %. Etelä-Savossa maakunnan asuin- ja lomarakennuskanta rajaa ja rajoittaa merkittävästi tuulivoiman tuotannolle potentiaalisia alueita. Pelkästään vapaa-ajan rakennuksia maakunnasta löytyy yli kpl. Lisäksi tuuliolosuhteiltaan otollisia alueita maakunnassa ovat eritoten sellaisten suurten vesistöalueiden lähiympäristön mäkimaastot, joilla on paljon mökkejä.19 Etelä-Savon 1. vaihemaakuntakaava 19 Etelä-Savon taajamat ja kylät sekä asuin- ja lomarakennukset. Rakennetut alueet on kuvattu kartassa 500 metrin puskurialueina. Selvityksessä tätä etäisyyttä nykyisestä rakennuskannasta pidetään minimietäisyytenä tuulivoimaloiden rakentamisen suhteen. 3.4 Lentoturvallisuus Etelä-Savossa on kolme lentoasemaa; Mikkelin, Savonlinnan ja Varkauden lentoasemat. Lisäksi maakunnan alueella on harrasteilmailuun käytettyjä kenttiä Pieksämäellä, Punkaharjulla, Puumalassa ja Rantasalmella. Harrastekenttien käyttö on luonteeltaan paikallista. Näistä Puumalan lentopaikka ei ole Trafin hyväksymä virallinen lentopaikka. Näiden lisäksi Mikkelissä kt 72:n varrella ja Joroisissa vt 5:n varrella sijaitsevat varalaskupaikat.20 Etelä-Savon 1. vaihemaakuntakaava 20 Maakunnan kolme lentokenttää vaikuttavat keskeisesti tuulivoimasuunnitteluun maakunnassa 3.5 Puolustusvoimien toiminnot, tutkajärjestelmät ja viestiliikenne Etelä-Savossa on puolustusvoimain käytössä ampuma- ja harjoitusalueina Mikkelin Karkialammen ja Mäntyharjun Pahkajärven alueet. Rajavartiolaitoksen Jukajärven harjoitusalue sijaitsee Sulkavan ja Punkaharjun kuntien alueilla. Toiminnot rajaavat tuulivoiman käyttöä. Puolustusvoimien valvonta- ja asejärjestelmien suorituskyvyn osalta tuulivoima-alueiden tiedetään yleisesti aiheuttavan haittaa ilmavalvonnalle, jonka tutkajärjestelmille tuulivoimalat edustavat suuria kohteita. Tuulivoimaloiden aiheuttamat häiriöt tutkajärjestelmiin ilmenevät mm. varjostamisena ja ei-toivottuina heijastuksina, mistä johtuen tuulivoimala voi varjostaa varsinaisia tutkamaaleja ja näkyä itse tutkassa. Koska tiedot ovat salaisia, selvitetään mahdollisia vaikutuksia lausuntomenettelyllä Pääesikuntaan kaavaprosessin aikana. Tuulivoimalat voivat häiritä radioyhteyksiä. Voimalan sijoittuminen radiomaston välittömään läheisyyteen saattaa aiheuttaa häiriöitä erityisesti linkkiyhteyksille. Tästä johtuen on tapauskohtaisesti selvitettävä tuulivoiman sijoitusalueille suunniteltavien tuulivoimaloiden haittavaikutukset puolustusvoimien kiinteään linkkiverkkoon. Vaikutusten selvittäminen on ennenaikaista maakuntakaavan suunnitteluvaiheessa. Selvitysten perusteeksi tarvitaan tarkat tiedot tuulivoimaloiden sijoituspaikoista ja tornin mitoista.21 Etelä-Savon 1. vaihemaakuntakaava Linnusto ja eläimistö Maakuntakaavaa varten on laadittu erillinen linnustoselvitys (Etelä-Savon tuulivoimavaihemaakuntakaavan linnosto- ja lepakkoselvitys. FCG ). Selvityksessä käytetty aineisto on saatu petolintujen rengastustietojen pohjalta rengastustoimistosta luonnontieteellisestä keskusmuseosta, kaakkureiden osalta BirdLife Suomelta sekä UHEX tietokannasta. Lisäksi Etelä-Savon Lintuharrastajat Oriolus ry on luovuttanut valtakunnalliseen Tiira-havaintotietokantaan kerätyt Etelä-Savon tuulivoimaselvitysalueita koskevat satunnaishavainnot käytettäväksi selvityksessä. IBA-, FINIBA- ja linnustonsuojelualueet on esitetty selvityksessä suhteessa tuulivoimasuunnittelualueisiin. Sääksien osalta linnustoselvitystietoa on täydennetty kaavaehdotusta valmisteltaessa Luonnontieteellisen keskusmuseon rengastustoimiston pesintähavaintotiedoilla. Kaavasuunnittelun kuluessa tarkastellaan linnuston lisäksi tuulivoima-alueita suhteessa UHEX-tietokannan kasvi- ja eläinhavaintoihin. Linnustoselvityksessä arvioidut arktisten vesilintujen, hanhien ja kahlaajien havaitut muuttolinjat on merkitty vaalean sinisillä linjoilla, vahvin linja osoittaa alueen päämuuttoreitin ja suurten petolintujen muuttosuunta on merkitty oranssilla. Linjat ovat vain suuntaa-antavia, eri lajit noudattavat reittejä ja vesistölinjoja vaihtelevalla tarkkuudella, osa reiteistä on myös huonosti tunnettuja ja voimalasijoittelu mahdollisen muuttolinja tuntumaan vaatii muuton suhteen kohdennettua havainnointia. Näytä lisää
Uudenmaan tuulivoimaselvitys, osa 1: NYKYTILA-ANALYYSI Uudenmaan liiton julkaisuja E127-2013 Uudenmaan liiton julkaisuja E127-2013 ISSN 2341-8885 ISBN 978-952-448-372-8 Ulkoasu: Anni Levonen Valokuvat: Lisätiedot 71:28 402:2:66 71:22. Tervahauta 21:25. Sivakkanotko 402:71:15 402:2:236 402:2:128 2:254 2:226 71:13. Hietahauta. Korpialannotko 402:2:125 2:115
HANHIKIVEN YDINVOIMA- MAAKUNTAKAAVA PYHÄJOKI - RAAHE Kaavaselostus Maakuntavaltuusto 22.2.2010 YHTEYSTIEDOT Pohjois-Pohjanmaan liitto Kauppurienkatu 8 A, 90100 Oulu puh. 08-3214 000, fax 08-3214 013. Sähköposti: Lisätiedot Keski-Pohjanmaan 4. vaihemaakuntakaavan ehdotusvaiheen lausuntojen ja muistutusten tiivistelmät sekä vastineet
27.10.2014 Keski-Pohjanmaan 4. vaihemaakuntakaavan ehdotusvaiheen lausuntojen ja muistutusten tiivistelmät sekä vastineet Käsittely: alueidenkäytön työryhmä, lausunnot 15.10.2014 maakuntahallitus 10.11.2014 Lisätiedot Kurikan Lehtivuorten tuulivoimaosayleiskaavaa
Kurikan Lehtivuorten tuulivoimaosayleiskaavaa Osayleiskaavan selostuss Kurikan kaupunki 4 2 (63) Kurikan Lehtivuorten tuulivoimaosayleiskaava SISÄLLYS 1 PERUS- JA TUNNISTETIEDOT... 4 1.1 Tunnistetiedot... Lisätiedot Kulttuuriympäristö vaikutusten arvioinnissa
SUOMEN YMPÄRISTÖ 14 2013 Kulttuuriympäristö vaikutusten arvioinnissa RAKENNETTU YMPÄRISTÖ YMPÄRISTÖMINISTERIÖ SUOMEN YMPÄRISTÖ 14 2013 Kulttuuriympäristö vaikutusten arvioinnissa Helsinki 2013 YMPÄRISTÖMINISTERIÖ Lisätiedot Yleiskaavan sisältö ja esitystavat. Yleiskaavan sisältö ja esitystavat
Yleiskaavan sisältö ja esitystavat 1 2 Esipuhe Tämä opas kuuluu maankäyttö- ja rakennuslainsäädännön toimeenpanoa ja soveltamista edistävään Maankäyttö- ja rakennuslaki 2000 -julkaisusarjaan. Opas sisältää Lisätiedot OSA II YMPÄRISTÖVAIKUTUKSET
OSA II YMPÄRISTÖVAIKUTUKSET 47 48 7. Ympäristövaikutusten arvioinnin lähtökohdat Ympäristövaikutusten arviointi on lakiin (268/1999) perustuva menettely. Sen tarkoituksena on arvioida merkittävien hankkeiden Lisätiedot KANNUKSEN KAUPUNKI KUURONKALLION TUULI- PUISTON OSAYLEISKAAVA KAAVASELOSTUS
LESTI IJÄRVEN KUNTA L LESTIJÄRVEN TUULIVOIMAPUISTON A (OSA-ALUE E 1) KAAVASELOSTUS - EHDOTUS 11.5.20155 vastaaa KV 28.5..2015 17 FCG Suunnittelu ja Tekniikka Oy LESTIJÄRVEN KUNTA 11.5.2015, VASTAA KV 28.5.20155 Lisätiedot KUHMON KAUPUNKI IIVANTIIRAN KYLÄ
1 KUHMON KAUPUNKI IIVANTIIRAN KYLÄ LIPUKKAJÄRVEN RANTA-ASEMAKAAVA EHDOTUS 25.11.2011, HYV. 2012 2 1. PERUS- JA TUNNISTETIEDOT 4 2. TIIVISTELMÄ 6 2.1 Kaavaprosessin vaiheet 6 2.2. Asemakaava 6 2.3. Asemakaavan Lisätiedot 13. Yhteisvaikutukset muiden hankkeiden ja suunnitelmien kanssa 13.1 Yhteisvaikutukset maisemaan
13. 13.1 Yhteisvaikutukset maisemaan Länsi-Toholammin tuulivoimapuistoa lähin maakuntakaavaehdotuksen mukainen tuulivoimapuisto on Toholampi- Lestijärven tuulivoimapuisto noin 6 kilometrin etäisyydellä. Lisätiedot Ohje voimajohtojen huomioon ottamiseen yleis- ja asemakaavoituksessa sekä maakäytön suunnittelussa
Ohje voimajohtojen huomioon ottamiseen yleis- ja asemakaavoituksessa sekä maakäytön suunnittelussa SISÄLLYS 1 Voimajohdot osana voimajärjestelmää... 4 2 Voimajohdon elinkaari: suunnittelu ja ylläpito... Lisätiedot LIINALIKON RANTA-ASEMAKAAVAN MUUTOS
LIINALIKON RANTA-ASEMAKAAVAN MUUTOS Savitaipaleen kunta (739) Pettilän kylä (427) Liinaliko 1-193 Koivikko 1-248 Männistö 1-249 Katajikko 1-250 Kaavaehdotus 5.1.2015 Kaavamuutosalueen rantaa korttelissa Lisätiedot Maa-ainesten kestävä käyttö
SUUNNITTELU JA TEKNI IKKA VÖYRIN KUNTA LÅLAXIN TUULIVOIMAPUISTON OSAYLEISKAAVA OSALLISTUMIS- JA ARVIOINTISUUNNITELMA FCG SUUNNITTELU JA TEKNIIKKA OY 3 25489-P19878P005 ja arviointi Eva Persson Puurula Lisätiedot Maanvastaanotto- ja kierrätysalueselvitys Tampereen ja sen kehyskuntien alueella 2015 (LUONNOS)
Pirkanmaan liitto Maanvastaanotto- ja kierrätysalueselvitys Tampereen ja sen kehyskuntien alueella 2015 (LUONNOS) Pirkanmaan POSKI-hanke Anne Lindholm ja Nina Nenonen 18.5.2015 Pirkanmaan liitto ISBN Kansikuva: Lisätiedot OSALLISTUMIS- JA ARVIOINTISUUNNITELMA Palopuron osayleiskaava
Kaavatunnus: 2-231 Asianumero: 779/10.02.03/2013 Kaav.ltk: nn.nn.nnnn Kh: nn.nn.nnnn ASEMAKAAVAN MUUTOKSEN SELOSTUS (LUONNOS) 15.10.2013 Kirkonkylä, Mahlamäentie 1 Suunnittelualue sijaitsee Nurmijärven Lisätiedot Tuulivoimatuotantoon soveltuviksi osoitettavien alueiden maisema- ja luontovaikutusten arviointi
Tuulivoimatuotantoon soveltuviksi osoitettavien alueiden maisema- ja luontovaikutusten arviointi Päijät-Hämeen liitto 19.5.2014 Sisällys Tuulivoimatuotantoon soveltuviksi osoitettavien alueiden maisema- Lisätiedot Valtatie 13 Lappeenranta Nuijamaa, Ympäristövaikutusten arviointimenettely
marraskuu 2013 Valtatie 13 Lappeenranta Nuijamaa, Ympäristövaikutusten arviointimenettely Ympäristövaikutusten arviointiohjelma Valtatie 13 Lappeenranta-Nuijamaa Ympäristövaikutusten arviointimenettely Lisätiedot KALAJOEN KESKUSTAN OSAYLEISKAAVA KAAVASELOSTUS
Kalajoen kaupunki Maankäyttöpalvelut Kaavoitus KALAJOEN KESKUSTAN OSAYLEISKAAVA KAAVASELOSTUS KAAVALUONNOS 15.12.2014 SERUM ARKKITEHDIT OY NILSIÄNKATU 11-13 F 6 FIN-00510 HELSINKI FINLAND WWW.SERUM.FI Lisätiedot Kaava N 173 Nummelan taajaman korttelin 32 ja ET-alueen asemakaavamuutos
Kaava N 173 Nummelan taajaman korttelin 32 ja ET-alueen asemakaavamuutos Asemakaavan muutosehdotuksen selostus Kh 23.3.2015 kh liite Kate 18.3.2015 24 Kate om Ympa 13.9.2011 79 Ympa om Asia 45/10.02.03/2015 Lisätiedot ITÄ-UUDENMAAN MAAKUNTAKAAVA MERKINNÄT JA MÄÄRÄYKSET
ITÄ-UUDENMAAN MAAKUNTAKAAVA MERKINNÄT JA MÄÄRÄYKSET Vahvistettu 15.2.2010 Kansikuva: Sondby, Vessölandet / Seppo Mäkinen Taajamatoimintojen alue Merkinnällä osoitetaan asumiseen, palvelu-, ja ympäristöhäiriötä Lisätiedot 10.4.2015. MTK-Satakunta yhtyy pääosin Pirkanmaan metsänhoitoyhdistysten näkemyksiin ja esittää pyydettynä lausuntona seuraavaa:
MTK-Satakunta Itsenäisyydenkatu 35 A 28130 Pori Pirkanmaan liitto PL 76 33201 TAMPERE pirkanmaan.liitto@pirkanmaa.fi LAUSUNTO PIRKANMAAN MAAKUNTAKAAVAN 2040 KAAVALUONNOSAINEISTOSTA 1/5 10.4.2015 LAUSUNTO Lisätiedot LAUSUNTO KESKI-SUOMEN 1. VAIHEMAAKUNTAKAAVAN VAHVISTAMISTA KOSKEVASTA YMPÄRISTÖMINISTERIÖN PÄÄTÖKSESTÄ 16.12.2009 TEHDYSTÄ VALITUKSESTA